Eyrún Ósk og Jón Grétar buðu nýju samstarfsfólki uppá heimabakað hafnfirskt bakkelsi . Eyrún Ósk Jónsdóttir nýkjörinn varabæjarfulltrúi fyrir Samfylkinguna og Jón Grétar Þórsson sátu nýlega bæði sinn fyrsta fund sem aðalmenn í nefndum og ráðum bæjarins , hún sem fulltrúi í umhverfis - og framkvæmdaráði og hann í menningar - og ferðamálanefnd . Það vakti athygli margra , m.a. þeirra sem fylgjast með þeim á Facebook , að þau komu bæði færandi hendi á fyrsta fundinn og buðu nýju samstarfsfólki uppá heimabakað hafnfirskt bakkelsi . „ Fyrsti fundurinn var mjög fínn . Mér líst svaka vel á ráðið og þetta er flottur hópur . Við byrjuðum á því að fá kynningu á því sem heyrir undir ráðið og þetta leggst bara vel í mig . Ég bakaði að sjálfsögðu fyrir fyrsta fundinn og og hjólaði með kökurnar í fjölnota poka upp á Norðurhellu “ , sagði Eyrún um reynsluna af fyrsta fundinum í umhverfis - og framkvæmdaráði . Eyrún segist hlakka til að takast á við þau verkefni sem eru framundan . „ Ég hlakka til að halda áfram að þróa verkefnið Plastpokalaus bær . En áskorunin verður að leita skapandi leiða til þess að fá bæjarbúa og fyrirtæki í lið með okkur . Önnur verkefni sem mér finnst mikilvæg er að halda áfram að tengja saman hjóla leiðir , bæta aðstöðu til útivistar í upplandinu , fegra bæinn og hlúa að mannlífinu í samvinnu við bæjarbúa „ segir Eyrún og bætir við að það sé líka gaman að sjá hversu vel verkefnið Torg í biðstöðu er að koma út en það var sett af stað að frumkvæði Miðbæjarsamtakanna og samþykkt í umhverfis - og framkvæmdaráði sl. vor . „ Það er svo margt að gerast í þeim málaflokkum sem heyra undir ráðið og mörg spennandi verkefni . Og nú er bara að sökkva sér í fundagerðir og skýrslur og vera dugleg að spyrja “ . Sagði Eyrún að lokum